paragraph_text: U ožujku 1953. godine pozatvarano je nekih 50 000 Kikuya. Zatim su u samom glavnom gradu Nairobiju pohvatana 165 462 Afrikanca, 136 117 preslušano, 68 984 izvedeno pred sud, a 12 924 proglašeno krivima i kažnjeno. Smrtna kazna je do sredine 1954. bila izvršena nad 505 Kikuya. 223 su obješena zbog dokazanog ubojstva, 172 zbog protuzakonitog posjedovanja vatrenog oružja, 88 radi suradnje s "teroristima", 14 zbog polaganja protuzakonitih zakletvi, 6 radi pridonašanja razvoju "terorista" te 2 radi opskrbe "terorista". Britanci su na gušenje pobune do 1954. potrošili 36 500 000 funti. Navodni teroristi Mau Mau u prvim dvjema godinama djelovanja usmrtili su tek 53 bijelca, od toga 25 građanskih osoba. Poginulo je nekoliko tisuća Britancima pokornih Afrikanaca i 21 Azijat.<ref>John Gunther-Nepoznata Afrika, Zora, Zagreb 1966., str. 209.-260.